
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1028 

8 Ιουλίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός αποζημίωσης των πληγέντων από τις 
πλημμύρες της θεομηνίας της 22ας Ιανουάριου 

2004 σε περιοχές του Νομού Χίου. 1 

Σύσταση ελεγκτικής ομάδας για τη διενέργεια ελέγ¬ 
χου στο Επιχειρησιακό Πρόγραμμα "Περιβάλλον". 2 
Έγκριση υπερωριακής εργασίας για τους υπαλλή¬ 
λους που υπηρετούν στη Γ.Γ. ΕΣΥΕ, για την αντιμε¬ 
τώπιση εποχικών, εκτάκτων ή επειγουσών υπηρε¬ 


σιακών αναγκών, έτους 2004. 3 

Απονομή Επαίνου στο Μόνιμο Υπάλληλο ΣΥΓΙΩΡΓΗ 

ΗΛΙΑ. 4 

Έγκριση υπερωριακής εργασίας υπαλλήλων του Τα¬ 
μείου Επικουρικής Ασφαλίσεως Υπαλλήλων Εμπο¬ 
ρικών Καταστημάτων για το 2004. 5 

Έγκριση Υπερωριακής εργασίας προσωπικού με σχέση 
εργασίας ιδιωτικού δικαίου του Ταμείου Συντάξεων 

Μηχανικών και Εργοληπτών Δημοσίων Έργων. 6 

Έγκριση υπερωριακής εργασίας ιατρικού και υγειονο¬ 
μικού προσωπικού με σχέση εργασίας ιδιωτικού δι¬ 
καίου του ΙΚΑ. 7 


Έγκριση υπερωριακής εργασίας υπαλλήλων του Ενι¬ 
αίου Ταμείου Επικουρικής Ασφάλισης Μισθωτών 
(πρώην Ταμείο Επικουρικής Ασφάλισης Προσωπι¬ 
κού Αεροπορικών Επιχειρήσεων) για το έτος 2004. 8 
Κήρυξη ενάλιων αρχαιολογικών χώρων στο Νομό Μα¬ 
γνησίας. 9 


ΑΠΟΦΑΣΕΙ Σ 

Αριθ. 26950Β.775 (1) 

Καθορισμός αποζημίωσης των πληγέντων από τις πλημ¬ 
μύρες της θεομηνίας της 22ας Ιανουάριου 2004 σε πε¬ 
ριοχές του Νομού Χίου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 36 του Ν. 2459/1997 (ΦΕΚ 


17/τ.Α'/18.2.1997) κατάργηση φορολογικών απαλλαγών 
και άλλες διατάξεις. 

2. Τις διατάξεις του Ν. 1558/1985 (ΦΕΚ 137/τ.Α/1985) 
"Κυβέρνηση και Κυβερνητικά Όργανα" όπως αυτός τρο¬ 
ποποιήθηκε και συμπληρώθηκε με το Ν. 2081/1992 (ΦΕΚ 
Α' 154). 

3. Το άρθρο 22 του Ν. 2362/1995 (ΦΕΚ 247/τ.Α/27.11.1995) 
"Περί Κώδικος Δημοσίου Λογιστικού". 

4. Την υπ’ αριθμ. 1358/Α32/ 3100Λ04Α/25.2.2004 (ΦΕΚ 
454/Β/5.3.2004) κοινή υπουργική απόφαση των Υπουρ¬ 
γών Οικονομίας & Οικονομικών, Εσωτερικών Δημοσίας 
Διοίκησης και Αποκέντρωσης και ΠΕΧΩΔΕ με την οποία 
οριοθετούνται οι περιοχές του Νομού Χίου που επλήγη- 
σαν από τις πλημμύρες της 22ας Ιανουάριου 2004. 

5 Το υπ’ αριθμ. Φ.311.3/280/30.4.3004, έγγραφο της 
Νομαρχιακής Αυτοδιοίκησης Χίου. 

δ. Την ανάγκη υποβοήθησης των επιχειρήσεων που εί¬ 
ναι εγκατεστημένες και λειτουργούν σε περιοχές του 
Νομού Χίου και επλήγησαν από τις πλημμύρες της 22ας 
Ιανουάριου 2004, αποφασίζουμε: 

Άρθρο 1 

1. Παρέχεται επιχορήγηση για την αντιμετώπιση των ζη¬ 
μιών που προκλήθηκαν από τις πλημμύρες της 22ας Ιανου¬ 
άριου 2004 οι οποίες έχουν οριοθετηθεί με την υπ’ αριθμ. 
1358/Α32/3100Λ04Α/25.2.2004 (ΦΕΚ454/Β/5.3.2004) από¬ 
φαση του Υπουργού ΠΕΧΩΔΕ σε βιομηχανικές και βιοτε¬ 
χνικές μονάδες εμπορικά καταστήματα, αγροτικές εκμε¬ 
ταλλεύσεις, άλλες επιχειρήσεις και μη κερδοσκοπικού χα¬ 
ρακτήρα φορείς. 

Η επιχορήγηση παρέχεται για την αντιμετώπιση ζημιών 
που αφορούν σε κτιριακές εγκαταστάσεις, μηχανολογικό 
εξοπλισμό, πρώτες ύλες, εμπορεύματα και φορτηγά αυ¬ 
τοκίνητα δημόσιας και ιδιωτικής χρήσης τα οποία κατε- 
γράφησαν από την αρμόδια Επιτροπή ως ολοσχερώς κα¬ 
τεστραμμένα από τις πλημμύρες. 

2. Η επιχορήγηση συνίσταται σε δωρεάν χρηματική ενί¬ 
σχυση του Δημοσίου και είναι ίση με το 30% του συνόλου 
της κατά περίπτωση εκτιμηθείσας ζημίας, από την αρμό¬ 
δια Νομαρχιακή Επιτροπή εντοπισμού, καταγραφής και 
αποτίμησης ζημιών από τις πλημμύρες, σύμφωνα με τις 
διατάξεις του άρθρου 36 του Ν. 2459/1997. 

3. Η επιχορήγηση καταβάλλεται στους δικαιούχους 
απευθείας από τον Ελληνικό Οργανισμό Μικρομεσαίων 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Επιχειρήσεων και Χειροτεχνίας (ΕΟΜΜΕΧ), μετά από 
προσκόμιση βεβαίωσης της αρμόδιας Νομαρχίας στην 
οποία εμφανίζεται το συνολικό ύψος των ζημιών. 

4. Η βεβαίωση αυτή παρέχεται από την αρμόδια Υπηρε¬ 
σία της Νομαρχίας ή σε περίπτωση δευτεροβάθμιας Επι¬ 
τροπής από την Περιφέρεια, με βάση τις ζημιές, που κα¬ 
τέγραψαν οι αρμόδιες επιτροπές. 

Άρθρο 2 

Η δαπάνη που προκαλείται από τις διατάξεις της πα¬ 
ρούσας απόφασης, ανέρχεται στο ποσό των 22.000 ευρώ 
περίπου και θα βαρύνει τον Προϋπολογισμό των Δημο¬ 
σίων Επενδύσεων (ΣΑΕ 027/5 του Υπ. Ανάπτυξης). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 2004 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΑΛΟΓΟΣΚΟΥΦΗΣ Δ. ΣΙΟΥΦΑΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 
-*- 

Αριθ. 1124/0051 (2) 

Σύσταση ελεγκτικής ομάδας για τη διενέργεια ελέγχου 
στο Επιχειρησιακό Πρόγραμμα "Περιβάλλον". 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του Ν. 2860/2000 "Δια¬ 
χείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις" (ΦΕΚ 251/τ.Α'/ 
2000 ). 

2. Την υπ’ αριθμ. 14650/ΔΙΟΕ 85/17.3.2004 απόφαση 
για την ανάθεση αρμοδιοτήτων του Υπουργού Οικονο¬ 
μίας και Οικονομικών στους Υφυπουργούς (ΦΕΚ 519/τ.Β'/ 
17.3.2004). 

3. Την υπ’ αριθμ. 2/27040/0022/31.7.2003 απόφαση του 
Υπουργού Οικονομίας και Οικονομικών "Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) τονΝ. 2860/2000". 

4. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου για το έτος 2004. 

5. Το υπό έγκριση ετήσιο πρόγραμμα της τεχνικής βοή¬ 
θειας της Ε.Δ.Ε.Λ., για το έτος 2004. 

6. Την ανάγκη διενέργειας ουσιαστικού ελέγχου στο 
Επιχειρησιακό Πρόγραμμα "Περιβάλλον", σε ενέργειες 
του Ε.Τ.Π.Α, στο πλαίσιο ελέγχου των προγραμμάτων του 
ΓΚ.Π.Σ. 

7. Το γεγονός ότι από τις διατάξεις αυτής της απόφα¬ 
σης προκαλείται δαπάνη 1050 ευρώ για την αμοιβή των 
ελεγκτών, η οποία θα καλυφθεί από το πρόγραμμα της Τε- 
χνικής Βοήθειας της ΕΔΕΑ, αποφασίζουμε: 

1. Συνιστούμε Ελεγκτική Ομάδα για τη διενέργεια: 

α) παρακολούθησης εφαρμογής συστάσεων προηγού¬ 
μενων ελέγχων ("ΙοΙΙονν - υρ") στην Ειδική Υπηρεσία Δια¬ 
χείρισης του Επιχειρησιακού Προγράμματος "Περιβάλ¬ 
λον", 

β) ουσιαστικού ελέγχου στην Πράξη "Συνέχιση διευθέ¬ 
τησης χειμάρρου Σαρανταποτάμου στο Θρυάσιο πεδίο", 
υποέργο 1 "Συνέχιση διευθέτησης χειμάρρου Σαραντα¬ 


ποτάμου από Χ.Θ. 1 +050 έως Χ.Θ. 2 + 030" που υλοποιεί¬ 
ται από το Υ.ΠΕ.ΧΩ.Δ.Ε./Γ.Γ.Δ.Ε. -Δ/νση Υδραυλικών Έρ¬ 
γων Περιφέρειας Αττικής (Τελικός Δικαιούχος). 

2. Μέλη της Ελεγκτικής ομάδας ορίζονται οι εξής: 

- Τ ο υ ρκολιά Αθη ναΐς, υπάλληλος τη ς 51 ης Δ/νσης Π ρο- 
γραμματισμού και Ελέγχων του Γ.Λ.Κ. 

- Αγόρας Χαράλαμπος, υπάλληλος της 51ης Δ/νσης 
Προγραμματισμού και Ελέγχωντου Γ.Λ.Κ. 

- Ρουσσάκης Εμμανουήλ, μηχανικός, υπάλληλος της 
Δ/νσης Τεχνικών Υπηρεσιώντου Υπουργείου Οικονομικών. 

Συντονιστής της ομάδας ελέγχου ορίζεται η Τουρκολιά 
Αθηναΐς. 

3.0 έλεγχος θα διενεργηθεί, κατά το χρονικό διάστημα 
1 -2.7.2004 και 5-9.7.2004, σύμφωνα με το παρακάτω χρο¬ 
νοδιάγραμμα: 

-Από 1-2.7.2004, στην έδρα της Ειδικής Υπηρεσίας Δια¬ 
χείρισης του ΕΠ "Περιβάλλον", επί των οδών Ευρυτανίας 
και Ιτέας αρ. 2, Αμπελόκηποι. 

- Από 5-9.7.2004, στην έδρα της Δ/νση Υδραυλικών Έρ¬ 
γων της Περιφέρειας Αττικής, τελικού δικαιούχου του 
υποέργου "Συνέχιση διευθέτησης χειμάρρου Σαραντα¬ 
ποτάμου από Χ.Θ. 1 +050 έως Χ.Θ. 2+030", επί της Λεω¬ 
φόρου Αλεξάνδρας αρ. 38. 

4. Έργο της Ελεγκτικής Ομάδας ειδικότερα είναι: 

- η παρακολούθηση της εφαρμογής των συστάσεων 
προηγούμενων ελέγχων ("ΙοΙΙονν - υρ") στην Ειδική Υπηρε¬ 
σία Διαχείρισης του Επιχειρησιακού Προγράμματος "Πε¬ 
ριβάλλον", 

- η διαπίστωση της πορείας υλοποίησης του ελεγχόμε¬ 
νου υποέργου, σύμφωνα με τις εθνικές και κοινοτικές δια¬ 
τάξεις. 

- η πληρότητα και η νομιμότητα των δικαιολογητικών και 
λοιπών παραστατικών στοιχείων πληρωμών και 

- η εξακρίβωση της υλοποίησης του φυσικού αντικειμέ¬ 
νου του έργου. 

5. Μετά το πέρας του ελέγχου θα συνταχθεί έκθεση με 
τα αποτελέσματα ελέγχου, σύμφωνα με την κοινή υπουρ¬ 
γική απόφαση αρ. πρωτ. 907/052/2.7.2003 (ΦΕΚ 878/ 
2.7.2003). 

6. Στα μέλη της ελεγκτικής ομάδας θα καταβληθεί η 
προβλεπόμενη αποζημίωση σύμφωνα με την υπό στοι¬ 
χείο 3 του προοιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 2004 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθ. 2/10121/0022 (3) 

Έγκριση υπερωριακής εργασίας για τους υπαλλήλους 
που υπηρετούν στη Γ.Γ. ΕΣΥΕ, για την αντιμετώπιση 
εποχικών, εκτάκτων ή επειγουσών υπηρεσιακών ανα¬ 
γκών, έτους 2004. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

Τις διατάξεις: 

1. Του άρθρου 29 Ατού Ν. 1558/1985 όπως προστέθη¬ 
κε με το άρθρο 27 του Ν. 2081/1992 όπως αντικαταστά- 
θηκε με το άρθρο 1 του Ν. 2469/1997. 

2. Του Ν.Δ. 3627/1956 "Περί οργανώσεως της ΕΣΥΕ", 
και του Π.Δ. 226/2000 "Περί Οργανισμού της Γ.Γ. ΕΣΥΕ". 

3. Την υπ’ αριθμ. 2/38554/0004/23.5.2000 απόφαση για 
"Μεταβίβαση αρμοδιοτήτων και της εξουσίας να υπογρά¬ 
φουν "Με εντολή Υφυπουργού" στο Γενικό Γραμματέα 
Δημοσιονομικής Πολιτικής κ.λπ.". 

4. Του άρθρου 16του Ν. 3205/2003 "Μισθολογικές ρυθ¬ 
μίσεις λειτουργών και υπαλλήλωντου Δημοσίου, Ν.Π.Δ.Δ. 
και Ο.Τ.Α., μονίμων στελεχών των Ενόπλων Δυνάμεων και 
αντιστοίχων της Ελληνικής Αστυνομίας, του Πυροσβεστι¬ 
κού και Λιμενικού Σώματος και άλλες συναφείς διατάξεις" 
(ΦΕΚ297 Α'). 

5. Την ανάγκη έγκρισης υπερωριακής απασχόλησης 
των υπαλλήλωντης Γ.Γ.ΕΣΥΕ, ώστε να ανταποκριθεί στις 
υποχρεώσεις της προς παροχή των στατιστικών στοιχεί¬ 
ων σε προκαθορισμένες ημερομηνίες. 

6. Το γεγονός ότι από τις διατάξεις της παρούσας από¬ 
φασης προκαλείται δαπάνη ύψους 1.250.000 ευρώ περί¬ 
που σε βάρος του ΚΑΕ 0511 του φορέα 23-750 της ΕΣΥΕ. 

7. Το Π.Δ. 81/2002 (Συγχώνευση των Υπουργείων Εθν. 
Οικονομίας και Οικονομικών), αποφασίζουμε: 

Εγκρίνουμε την υπερωριακή απασχόληση χιλίων είκοσι 
πέντε (1.025) μονίμων υπαλλήλων της Γ.Γ.ΕΣΥΕ για χρο¬ 
νικό διάστημα τεσσάρων (4) μηνών λόγω των ανειλημμέ¬ 
νων υποχρεώσεων προς παροχή στατιστικών στοιχείων 
στην Ε. Ε. και σε άλλους διεθνείς οργανισμούς σε τακτές 
ημερομηνίες. Οι καθυστερήσεις που παρατηρούνται επι¬ 
τάθηκαν τελευταία λόγω της επί ένα (1) δίμηνο απεργίας 
των υπαλλήλωντης Γ.Γ. ΕΣΥΕ. 

Οι ώρες υπερωριακής απασχόλησης ορίζονται σε εξή¬ 
ντα (60) για κάθε υπάλληλο για κάθε μήνα. 

Η καταβολή της αποζημίωσης στους δικαιούχους θα γί¬ 
νει μετά από σχετική βεβαίωση του αρμοδίου Διευθυντή. 

Η ωριαία αποζημίωση θα υπολογιστεί σύμφωνα με τις 
διατάξεις του άρθρου 16 του Ν. 3205/2003. 

Η απόφαση αυτή που ισχύει ένα μήνα πριν από τη δη¬ 
μοσίευσή της να δημοσιευθεί στην Εφημερίδα της Κυ- 
βερνήσεως. 

Αθήνα, 21 Ιουνίου 2004 

Με εντολή Υφυπουργού 
Ο Γενικός Γραμματέας Δημοσ. Πολιτικής 
Γ. ΚΟΥΡΗΣ 
-♦- 

Αριθ. Φ.473.1/ΑΔ563904/Σ.1020 (4) 

Απονομή Επαίνου στο Μόνιμο Υπάλληλο ΣΥΓΙΩΡΓΗ ΗΛΙΑ. 

Ο ΕΙΔΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΘΝΙΚΗΣ ΑΜΥΝΑΣ 

1. Έχοντας υπόψη: 

α. Τις διατάξεις των άρθρων 61 και 62 του Ν. 2683/1992 
"Κώδικας Κατάστασης Δημ. Πολιτικών Διοικητικών Υπαλ¬ 
λήλων". 

β. Φ.473.1/ΑΔ 2158/Σ.778/11.3.2004/114 Π.Μ. 

γ. Φ.473/ΑΔ 360/1380/Σ. 1380/5.5.2004/ΑΤΑ. 

δ. Την υπ’ αριθμ. 19/8.6.2004 Γνωμοδότηση Υπηρεσια¬ 
κού Συμβουλίου ΓΕΑ. 

γ. Την υπ’ αριθμ. Φ.000/2/791/Σ.241/7.3.2002 (ΦΕΚ 282/ 
τ.Β'/7.3.2002) απόφαση ΥΕΘΑ "Περί μεταβίβασης αρμοδιο¬ 
τήτων ΥΕΘΑ στον Ειδικό Γραμματέα ΥΕΘΑ", αποφασίζουμε: 

2. Απονέμουμε την Ηθική Αμοιβή του Επαίνου στο Μόνι¬ 
μο Υπάλληλο ΚΛ/ΔΕΤΕΧΝΙΚΩΝ ΑΦΩΝ ΚΑΙ ΕΛ/ΡΩΝ (Αντι- 


διαβρωτικής Προστασίας) ΣΥΓΙΩΡΓΗ ΗΛΙΑ (ΑΜ: 7110) 
διότι ανέλαβε την πρωτοβουλία προετοιμασίας και χρώ¬ 
σεως αφ’ ενός μεν δύο επετειακών αφών Ρ-1ΘΘ που απο¬ 
δόθηκαν έγκαιρα στηντελετή αναστολής λειτουργίας της 
342ΜΠΚ, αφ’ ετέρου πέντε(5) μουσειακών Α/Φτης Μονά¬ 
δας, ενός (1) Ρ-86 "ΕΛΛΗΝΙΚΗ ΦΛΟΓΑ", ενός (1) Ρ-104ΡΘ, 
ενός (1) Ρ-102, ενός (1) Ρ-1ΘΘ και ενός (1) Τ-33 τα οποία 
αποδόθηκαν έγκαιρα για τη στατική έκθεση του εορτα¬ 
σμού του Προστάτη της ΠΑ. 

Συγκεκριμένα με δική του πρωτοβουλία και χωρίς πα¬ 
ρότρυνση, χρησιμοποιώντας στο έπακρο την πολύχρονη 
εμπειρία του στην αντιδιαβρωτική προστασία και χρώση 
των Α/Φ, εργάσθηκε για μεγάλο χρονικό διάστημα, ακόμη 
και στον ελεύθερο απογευματινό του χρόνο, για την συ¬ 
γκέντρωση των χρωμάτων, ασταριών, αποχρωστικών και 
άλλων αναλωσίμων υλικών που χρειάστηκαν για τις εργα¬ 
σίες αυτές από την ΕΑΒ, το ΚΕΦΑ και το Πολεμικό Μου¬ 
σείο. 

Ο εν λόγω υπάλληλος καθ’ όλη τη διάρκεια της μακρό¬ 
χρονης υπηρεσίας του στην Πτέρυγα διακρίνεται από 
υψηλό αίσθημα ευθύνης, επαγγελματισμό, ζήλο στην 
άσκηση των καθηκόντων του, ήθος και οι πρωτοβουλίες 
του σε όλη τη θητεία του μπορούν να θεωρηθούν αξιέ¬ 
παινες και παράδειγμα προς μίμηση για όλο το μόνιμο πο¬ 
λιτικό προσωπικό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 2004 

Ο Ειδικός Γ ραμματέας 

ΑΘΑΝΑΣΙΟΣ ΣΑΝΤΙΚΟΣ 

-♦- 

Αριθ. Φ.80425/12727/2499 (5) 

Έγκριση υπερωριακής εργασίας υπαλλήλωντου Ταμείου 
Επικουρικής Ασφαλίσεως Υπαλλήλων Εμπορικών Κα¬ 
ταστημάτων για το 2004. 

ΟΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 16 του Ν. 3205/2003 (ΦΕΚ 
297/Α723.12.2003) "Μισθολογικές ρυθμίσεις λειτουργών 
και υπαλλήλωντου Δημοσίου, Ν.Π.Δ.Δ. και Ο.Τ.Α., μονί¬ 
μων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λιμε¬ 
νικού Σώματος και άλλες συναφείς διατάξεις". 

2. Την ανάγκη υπερωριακής απασχόλησης του προσω¬ 
πικού του Ταμείου προκειμένου να διεκπεραιωθούν οι 
εξής εργασίες: ανάπτυξη και υλοποίηση των εφαρμογών 
του Ολοκληρωμένου Πληροφοριακού Συστήματος, έλεγ¬ 
χοι και τυχόν αλλαγές των εφαρμογών, σενάρια και δοκι¬ 
μές σε όλες τις λειτουργίες Ταμείου για την σωστή και εύ¬ 
ρυθμη λειτουργίατου Ταμείου με το Ολοκληρωμένο Πλη¬ 
ροφοριακό Σύστημα, εκπαίδευση των υπαλλήλων στο 
Ο.Π.Σ., προετοιμασία για την εισαγωγή παλαιών στοιχεί¬ 
ων και δεδομένων στο μηχανογραφικό σύστημα κατά την 
έναρξη της λειτουργίας του. 

3. Το γεγονός ότι η δαπάνη που προκαλείται με την από¬ 
φαση αυτή ανέρχεται στο ποσό των διακοσίων επτά χι¬ 
λιάδων εκατόν ενενήντα (7.190,00) ευρώ περίπου και θα 
βαρύνει την εγγεγραμμένη πίστωση στον προϋπολογι¬ 
σμό του Ταμείου έτους 2004. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Τις υπ’ αριθμ. 80015/22.4.2004 (ΦΕΚ598/Β/22.4.2004) 
και 80026/9.6.2004 (ΦΕΚ883/Β/14.6.2004) αποφάσεις ανά¬ 
θεσης αρμοδιοτήτων στους Υφυπουργούς Απασχόλησης 
και Κοινωνικής Προστασίας, αποφασίζουμε: 

Εγκρίνουμε την καθιέρωση με αμοιβή υπερωριακής ερ¬ 
γασίας τεσσάρων υπαλλήλων του Ταμείου Επικουρικής 
Ασφαλίσεως Υπαλλήλων Εμπορικών Καταστημάτων, για 
το έτος 2004 και συγκεκριμένα: χίλιες εννιακόσιες είκοσι 
(1.920) ώρες για εργασία που θα παρέχεται από Δευτέρα 
μέχρι και Πέμπτη μετά το πέρας του ωραρίου και μέχρι 
την 22η ώρα. Οι ώρες υπερωριακής εργασίας δεν μπορεί 
να υπερβαίνουν τις 60 ανά υπάλληλο μηνιαίως και τις 600 
ώρες ετησίως. 

Υπεύθυνη ορίζεται η Διευθύντρια του Ταμείου. 

Η κατανομή ωρών στους υπαλλήλους θα γίνει με από¬ 
φαση του Δ.Σ. του Ταμείου, το οποίο είναι και υπεύθυνο 
για τον έλεγχο πραγματοποίησης της υπερωριακής απα¬ 
σχόλησης καθώς και για τη βεβαίωση εκτέλεσης των αντί¬ 
στοιχων εργασιών. Η βεβαίωση αυτή αποτελεί προϋπό¬ 
θεση για την καταβολή της υπερωριακής αποζημίωσης. 

Η απόφαση αυτή ισχύει ένα μήνα πριν τη δημοσίευσή 
της στην Εφημερίδα της Κυβερνήσεως και μέχρι 
31.12.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουνίου 2004 

Ο ΥΦΥΠΟΥΡΓΟΣ 

ΝΙΚΟΛΑΟΣ ΑΓΓΕΛΟΠΟΥΛΟΣ 
-♦- 

Αριθ. Φ.80425/9714/2106 (6) 

Έγκριση Υπερωριακής εργασίας προσωπικού με σχέση 
εργασίας ιδιωτικού δικαίου του Ταμείου Συντάξεων 
Μηχανικών και Εργοληπτών Δημοσίων Έργων. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 16 του Ν. 3205/2003 (ΦΕΚ 
297/23.12.2003) "Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., μονί¬ 
μων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λιμε¬ 
νικού Σώματος και άλλες συναφείς διατάξεις". 

2. Την υπ’ αριθ. οικ. 2/7093/0022/5.2.2004 απόφαση 
επέκτασης των διατάξεων του Ν. 3205/2003 στο προσω¬ 
πικό με σχέση εργασίας ιδιωτικού δικαίου που απασχο¬ 
λείται στο Δημόσιο, Ν.Π.Δ.Δ. και Ο.Τ.Α. 

3. Την υπ’ αριθ. 2/13071/0022/18.5.1999 εγκύκλιο του 
Υπουργείου Οικονομικών "υπερωριακή απασχόληση 
προσωπικού με σχέση εργασίας ιδ. δικαίου". 

4. Το γεγονός ότι έχουν εκδοθεί οι σχετικές αποφάσεις 
κατ’ εφαρμογή της εργατικής Νομοθεσίας από την αρμό¬ 
δια Δ/νση Επιθεώρησης Εργασίας της οικείας Νομαρ- 
χίας. 

5. Την ανάγκη υπερωριακής απασχόλησης του προ¬ 
σωπικού με σχέση εργασίας ιδ. δικαίου του Τ.Σ.Μ.Ε.Δ.Ε. 
προκειμένου να διεκπεραιωθούν οι εξής εργασίες: ταξι¬ 
νόμηση παραληφθέντων συμφωνητικών εγγυητικών 
επιστολών, αρχειοθέτηση έλεγχος των επιστραφεισών 
εγγυητικών επιστολών, ταξινόμηση και αρχειοθέτηση 
εγγράφων περιφερειακών υπηρεσιών, καταχωρήσεις 


εκκρεμών νοσηλίων επαρχίας, έλεγχος δικαιολογητικών 
φαρμακευτικών συλλόγων, νοσοκομείων, κλινικών. 

6. Το γεγονός ότι η δαπάνη που προκαλείται με την από¬ 
φαση αυτή ανέρχεται στο ποσό των έξι χιλιάδων τριακο- 
σίων ογδόντα τεσσάρων (6.384,00) ευρώ περίπου και θα 
βαρύνει την εγγεγραμμένη πίστωση στον προϋπολογι¬ 
σμό του ΤΣΜΕΔΕ έτους 2004. 

7. Τις υπ’ αριθμ. 80015/22.4.2004 (ΦΕΚ598/Β/22.4.2004) 
και 80026/9.6.2004 (ΦΕΚ 883/Β/14.6.2004) αποφάσεις 
ανάθεσης αρμοδιοτήτων στους Υφυπουργούς Απασχό¬ 
λησης και Κοινωνικής Προστασίας, αποφασίζουμε: 

Εγκρίνουμε την καθιέρωση με αμοιβή υπερωριακής ερ¬ 
γασίας, για 9 υπαλλήλους με σχέση εργασίας ιδιωτικού 
δικαίου του Ταμείου Συντάξεων Μηχανικών και Εργολη¬ 
πτών Δημοσίων Έργων από 120 ώρες για τον καθένα 
(1.080 ώρες συνολικά) για το έτος 2004. Οι ημέρες απα¬ 
σχόλησής τους είναι όλες οι ημέρες της εβδομάδας (από 
Δευτέρα έως Παρασκευή). 

Υπεύθυνοι για την παρακολούθηση και τον έλεγχο της 
πραγματικής παροχής της υπερωριακής απασχόλησης 
ορίζονται για την κεντρική υπηρεσία οι Δ/ντές και για τις 
περιφερειακές υπηρεσίες οι προϊστάμενοι των περιφε¬ 
ρειακών Τμημάτων ή γραφείων. 

Η κατανομή ωρών στους υπαλλήλους θα γίνει με από¬ 
φαση του Δ.Σ. του Ταμείου, το οποίο είναι και υπεύθυνο 
για τη βεβαίωση εκτέλεσης των αντίστοιχων εργασιών. Η 
βεβαίωση αυτή αποτελεί προϋπόθεση για την καταβολή 
της υπερωριακής αποζημίωσης. 

Η απόφαση αυτή ισχύει ένα μήναπριντη δημοσίευσή της 
στην Εφημερίδα της Κυβερνήσεως και μέχρι 31.12.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2004 

Ο ΥΦΥΠΟΥΡΓΟΣ 

ΝΙΚΟΛΑΟΣ ΑΓΓΕΛΟΠΟΥΛΟΣ 
-♦- 

Αριθ. Φ.80425/10736/2194 (7) 

Έγκριση υπερωριακής εργασίας ιατρικού και υγειονομι¬ 
κού προσωπικού με σχέση εργασίας ιδιωτικού δικαίου 
του ΙΚΑ. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 16 του Ν. 3205/2003 (ΦΕΚ 
297/23.12.2003) "Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., μονί¬ 
μων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λιμε¬ 
νικού Σώματος και άλλες συναφείς διατάξεις". 

2. Την υπ’ αριθ. οικ. 2/7093/0022/5.2.2004 απόφαση 
επέκτασης των διατάξεων του Ν. 3205/2003 στο προσω¬ 
πικό με σχέση εργασίας ιδιωτικού δικαίου που απασχο¬ 
λείται στο Δημόσιο, Ν.Π.Δ.Δ. και Ο.Τ.Α. 

3. Την υπ’ αριθμ. 2/13071/0022/18.5.1999 εγκύκλιο του 
Υπουργείου Οικονομικών "υπερωριακή απασχόληση 
προσωπικού με σχέση εργασίας ιδ. δικαίου". 

4. Το γεγονός ότι έχουν εκδοθεί οι σχετικές αποφάσεις 
κατ’ εφαρμογή της εργατικής Νομοθεσίας από την αρμό¬ 
δια Δ/νση Επιθεώρησης Εργασίας της οικείας Νομαρ¬ 
χίας. 

5. Το γεγονός ότι η δαπάνη που προκαλείται με την από¬ 
φαση αυτή ανέρχεται στο ποσό των τριών εκατομμυρίων 
πεντακοσίων σαράντα τεσσάρων χιλιάδων διακοσίων δε¬ 
κατεσσάρων (3.544.214,00) ευρώ περίπου και θα βαρύνει 
την εγγεγραμμένη πίστωση στον προϋπολογισμό του ΙΚΑ 
έτους 2004. 

6. Τις υπ’ αριθμ. 80015/22.4.2004 (ΦΕΚ 598/Β/22.4.2004) 
και 80026/9.6.2004 (ΦΕΚ 883/Β/14.6.2004) αποφάσεις 
ανάθεσης αρμοδιοτήτων στους Υφυπουργούς Απασχό¬ 
λησης και Κοινωνικής Προστασίας, αποφασίζουμε: 

Εγκρίνουμε την καθιέρωση αμοιβής για υπερωριακή 
εργασία, των γιατρών και υγειονομικών υπαλλήλων που 
υπηρετούν με σχέση εργασίας ιδιωτικού δικαίου στις Μο¬ 
νάδες Υγείας του ΙΚΑ, για το έτος 2004, ως εξής: 

Α) για 6.012 γιατρούς 721.440 ώρες συνολικά. 

Β) για 16 υγειονομικούς υπαλλήλους 1.920 ώρες συνο¬ 
λικά. 

Υπεύθυνος για την παρακολούθηση και τον έλεγχο της 
πραγματικής παροχής της υπερωριακής απασχόλησης 
είναι ο Προϊστάμενος της Δ/νσης της κάθε μονάδας. 

Η κατανομή των ανωτέρω ωρών γίνεται με απόφαση 
του Διοικητή του ΙΚΑ και η πραγματοποίησή τους διαπι¬ 
στώνεται με βεβαίωση του οικείου Διευθυντή. 

Η απόφαση αυτή ισχύει ένα μήνα πριν την δημοσίευσή της 
στην Εφημερίδα της Κυβερνήσεως και μέχρι 31.12.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2004 

Ο ΥΦΥΠΟΥΡΓΟΣ 

ΝΙΚΟΛΑΟΣ ΑΓΓΕΛΟΠΟΥΛΟΣ 
-♦- 

Αριθ. Φ.80425/13294/2603 (8) 

Έγκριση υπερωριακής εργασίας υπαλλήλων του Ενιαίου 
Ταμείου Επικουρικής Ασφάλισης Μισθωτών (πρώην 
Ταμείο Επικουρικής Ασφάλισης Προσωπικού Αεροπο¬ 
ρικών Επιχειρήσεων) για το έτος 2004. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 16 του Ν. 3205/2003 (ΦΕΚ 
297/Α723.12.2003) "Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., μονί¬ 
μων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λιμε¬ 
νικού Σώματος και άλλες συναφείς διατάξεις". 

2. Την ανάγκη υπερωριακής απασχόλησης του προσωπι¬ 
κού του Ταμείου προκειμένου να διεκπεραιωθούν οι εξής 
εργασίες εξαιτίας της συγχώνευσης του πρώην Ταμείου 
Επικουρικής Ασφάλισης Προσωπικού Αεροπορικών Επι¬ 
χειρήσεων με το Ε.Τ.Ε.Α.Μ. από 1.4.2004: ανακαθορισμός 
συντάξεωντων συνταξιούχωντου Ταμείου που ανέρχονται 
σήμερα περίπου σε 11.000, τακτοποίηση εκκρεμών συντα- 
ξιοδοτικών περιπτώσεων, προσδιορισμός του χρόνου 
ασφάλισης στο πρώην Τ.Ε.Α.Π.Α.Ε. για αιτήματα ασφαλι¬ 
σμένων μέχρι την ημερομηνία συγχώνευσης, προσδιορι¬ 
σμός οφειλομένων εισφορών γιατην είσπραξή τους από τα 
Ταμεία και τις Ταμειακές υπηρεσίες του IΚΑ - Ε.Τ. Α. Μ., επα¬ 
ναβεβαίωση οφειλομένων εισφορών με τη σύνταξη χρημα¬ 
τικών καταλόγων και τη διαβίβασή τους στα αρμόδια υπο¬ 
καταστήματα του ΙΚΑ - Ε.Τ.Α.Μ. για να διενεργείται ο έλεγ¬ 


χος από αυτά από την ημερομηνία συγχώνευσης του π. 
Τ.Ε.Α.Π.Α.Ε. και μετά, κ.λπ. 

3. Το γεγονός ότι η δαπάνη που προκαλείται με την από¬ 
φαση αυτή ανέρχεται στο ποσό των είκοσι επτά χιλιάδων 
εννιακοσίων σαράντα πέντε (27.945,00) ευρώ περίπου και 
θα βαρύνει την εγγεγραμμένη πίστωση στον προϋπολο¬ 
γισμό του Ταμείου έτους 2004. 

4. Τις υπ’ αριθ. 80015/22.4.2004 (ΦΕΚ598/Β/22.4.2004) 
και 80026/9.6.2004 (ΦΕΚ 883/Β/14.6.2004) αποφάσεις 
ανάθεσης αρμοδιοτήτων στους Υφυπουργούς Απασχό¬ 
λησης και Κοινωνικής Προστασίας, αποφασίζουμε: 

Εγκρίνουμε την καθιέρωση με αμοιβή υπερωριακής ερ¬ 
γασίας των υπαλλήλων του Ε.Τ.Ε.Α.Μ. (πρώην Ταμείο 
Επικουρικής Ασφαλίσεως Προσωπικού Αεροπορικών 
Επιχειρήσεων) για έντεκα (11) υπαλλήλους πέντε χιλιά¬ 
δες εννιακόσιες σαράντα (5.940) ώρες για εργασία που 
θα παρέχεται από Δευτέρα μέχρι και Παρασκευή μετά το 
πέρας του ωραρίου. 

Υπεύθυνες για την παρακολούθηση και τον έλεγχο της 
πραγματικής παροχής της υπερωριακής απασχόλησης 
ορίζονται οι υπάλληλοι του Ταμείου Δριμαλά Κων/να και 
Αργέντου Βασιλική. 

Η κατανομή ωρών στους υπαλλήλους θα γίνει με από¬ 
φαση του Δ.Σ. του Ταμείου, το οποίο είναι και υπεύθυνο 
για τον έλεγχο πραγματοποίησης της υπερωριακής απα¬ 
σχόλησης καθώς και για τη βεβαίωση εκτέλεσης των αντί¬ 
στοιχων εργασιών. Η βεβαίωση αυτή αποτελεί προϋπό¬ 
θεση για την καταβολή της υπερωριακής αποζημίωσης. 

Η απόφαση αυτή ισχύει ένα μήνα πριντη δημοσίευσή της 
στην Εφημερίδα της Κυβερνήσεως και μέχρι 31.12.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουνίου 2004 

Ο ΥΦΥΠΟΥΡΓΟΣ 

ΝΙΚΟΛΑΟΣ ΑΓΓΕΛΟΠΟΥΛΟΣ 
-♦- 

Αριθ. ΥΠΠΟ/ΓΔΑΠΚ/ΑΡΧ/Α1/Φ43/46243/3078 (9) 

Κήρυξη ενάλιων αρχαιολογικών χώρων στο Νομό 
Μαγνησίας. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/1985 (Φ.Ε.Κ. 137/Α726.7.1985) 
"Κυβέρνηση και Κυβερνητικά Όργανα". 

2. Την υπ’ αρ. ΥΠΠΟ/ΓΝΟΣ/49610/28.11.1990 κοινή 
υπουργική απόφαση (Φ.Ε.Κ. 743/Β729.11.1990) "Εξαίρε¬ 
ση από τον περιορισμό των τριών υπογραφών". 

3. Την υπ’ αριθμ. 133/24.3.2004 (Φ.Ε.Κ. 527/Β724.3.2004 
και ΦΕΚ 558/Β72.5.2004) απόφαση του Πρωθυπουργού 
και Υπουργού Πολιτισμού "Ανάθεση άσκησης αρμοδιοτή¬ 
των στην Αναπληρωτή Υπουργό Πολιτισμού Φάνη Πάλλη 
Πετραλιά και στους Υφυπουργούς Γεώργιο Ορφανό και 
Πέτρο Τατούλη". 

4. Τιςδιατάξειςτου Ν. 3028/2002 (Φ.Ε.Κ. 153/Α728.6.2002) 
"Για την προστασία των Αρχαιοτήτων και εν γένει της Πολιτι¬ 
στικής Κληρονομιάς". 

5. Την ομόφωνη γνωμοδότηση του Κεντρικού Αρχαιο¬ 
λογικού Συμβουλίου, όπως διατυπώθηκε στην υπ’ αρ. 
34/15.7.2003 Συνεδρία του, αποφασίζουμε: 

Κηρύσσονται ως αρχαιολογικοί χώροι οι κάτωθι θαλάσ¬ 
σιες περιοχές του νομού Μαγνησίας για την αποτέλεσμα- 

τικότερη προστασία των εντοπισμένων σε αυτές εναλίων 
αρχαιοτήτων: 

1. Άκρα Περικλής, Αμαλιαπόλεως, νομού Μαγνησίας: ο 
αρχαιολογικός χώρος ορίζεται δια της πολυγωνικής 
γραμμής που διέρχεται από τα σημεία Ξ, Ο, Π, Ρ, Σ, ακτο¬ 
γραμμή και Ξ, όπως δηλώνεται στο απόσπασμα χάρτου 
που συνοδεύει την παρούσα απόφαση. Οι κορυφές των 
σημείων αντιστοιχούν στα κάτωθι ζεύγη συντεταγμένων: 

φ=Βόρεια λ=Ανατολικά 

Ξ 39° 11.375' 022°53.382' 

Ο 39° 11.472' 022° 53.382' 

Π 39° 11.472' 022° 53.593' 

Ρ 39° 11.206' 022° 53.593' 

Σ 39° 11.206' 022° 53.406' 

2. Ανατολικές ακτές άκρας Γλάρος όρμου Νιές, περιο¬ 
χής Σούρπης, νομού Μαγνησίας: ο αρχαιολογικός χώρος 
ορίζεταιδια της πολυγωνικής γραμμής που διέρχεται από 
τα σημεία Α, Β, Γ, Δ, Ε, ακτογραμμή και Α, όπως δηλώνε¬ 
ται στο απόσπασμα χάρτου που συνοδεύει την παρούσα 
απόφαση. Οι κορυφές των σημείων αντιστοιχούν στα κά¬ 
τωθι ζεύγη συντεταγμένων: 

φ=Βόρεια λ=Ανατολικά 

Α 39° 07.914' 022°56.030' 

Β 39° 07.962' 022°56.030' 

Γ 39° 07.97Γ 022°56.243' 

Δ 39° 07.619' 022°56.465' 

Ε 39° 07.576' 022° 56.329' 

3. Έκταση μεταξύ ορμίσκων «Στενή Αγκάλη» και «Τηλέ¬ 
γραφος», περιοχής Σούρπης, Νομού Μαγνησίας: ο αρ¬ 


χαιολογικός χώρος ορίζεται διά της πολυγωνικής γραμ¬ 
μής που διέρχεται από τα σημεία Ζ, Η, Θ, I, ακτογραμμή 
και Ζ, όπως δηλώνεται στο απόσπασμα χάρτου που συ¬ 
νοδεύει την παρούσα απόφαση. Οι κορυφές των σημείων 
αντιστοιχούν στα κάτωθι ζεύγη συντεταγμένων: 
φ = Βόρεια λ=Ανατολικά 

Ζ 39° 07.237' 022° 56.917' 

Η 39° 07.371' 022°56.917' 

Θ 39° 07.37Τ 022°57.507' 

I 39° 07.237' 022°57.507' 

4. Έκταση στα ανατολικά όρια του ορμίσκου Τηλέγρα¬ 
φος”, περιοχής Σούρπης, νομού Μαγνησίας: ο αρχαιολο¬ 
γικός χώρος ορίζεται δια της πολυγωνικής γραμμής που 
διέρχεται από τα σημεία Κ, Λ, Μ, Ν, ακτογραμμή και Κ, 
όπως δηλώνεται στο απόσπασμα χάρτου που συνοδεύει 
την παρούσα απόφαση. Οι κορυφές των σημείων αντι¬ 
στοιχούν στα κάτωθι ζεύγη συντεταγμένων: 
φ = Βόρεια λ=Ανατολικά 

Κ 39° 07.084' 022° 57.625' 

Λ 39° 07.212' 022°57.625' 

Μ 39° 07.212' 022°57.878' 

Ν 39° 07.162' 022°57.878' 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2004 

Ο ΥΦΥΠΟΥΡΓΟΣ 

ΠΕΤΡΟΣΤΑΤΟΥΛΗΣ 

